Het zijn comen in rechte voir meyeˀ ende scepenˀ van loevenˀ willem
de wynne geheteˀ van schore ter eenre ende roelof vander elst in dandeˀ
Aldair de voirsˀ willem dede seggen dat hij tandeˀn tide ongegoet
hadde den voirsˀ roelove zekeˀ goede te berthem gelegen enˀ dat
dair na bij voˀnisse der scepenˀ van vˀckele tusscen hen voˀnislijc
gewijst is dat roelof den voirsˀ willemˀ sculdich is wederoˀme
te goeden inde goede dair hem willem anderwilen inne gegoet
heeft in alle der formen hij dair inne geerft was Achtˀvolgenˀ
den welken de selve willem beghˀde enˀ versochte heˀ die goediˀge
alsoe gedaen te werdenˀ des hem bij den voirsˀ roelof miet
gedaen en is Ende al mochte de voirsˀ roelof voir heˀ nemeˀ
dat hij deˀ voirsˀ willemˀ opdracht gedaen hadde enˀ inde voirsˀ
goede wedˀom gegoet Soe en ware nochtan die guedinge
niet gescret vanden goeden also de selve roelof te voren dˀ
inne gegoet was want den wijngart doen ter tijt bevrucht
was met druyven welke druyven enˀ wijn de voirsˀ roelof
te hemwert getogen heeft ende oec is dien wijngˀt een groot
deel zijnt af gehouwen Ende alsoe en heeft roelof die goede
niet overgegoedt also hij die te voren hadde ende in alsulker
formen als hij bij willemˀ gegoet was Seggende oec mede dat
roelof die goede uutgedaecht hadde Ende de voirsˀ roelof
ter contrarieˀ dede seggen dat hij den voirsˀ willemˀ navolgenˀ
den voirsˀ vonnisse van vcele overgegoet hadde na inhoudeˀ
zekerdˀ scepenˀ brieveˀ van bertheˀ gedateert iii dage in noˀ
anno lxxii ende dat hij die goede niet uutgedaecht en heeft
van zijnen wegen dan alleene als pˀcurˀ heˀn claes vaˀ sinte
goericx ridders Soe is ten utersten gewijst dat de voirsˀ
roelof metten werder ovˀgoeden die hij gedaen heeft gestaen
sal als vanden gronde der goedeˀ voirsˀ corˀ blancart absˀ
hoeven lynden maii xxiiii
Asoe jan van steenwinckele in rechte voir meyeˀ enˀ scepenˀ
vaˀ loeven bewijst heeft met tsheˀn enˀ der stad dienereˀ Te
wetenˀ janne de briedere dat hij drie genechteˀ lang na der
stad recht gevolcht heeft op zekeˀ peˀninge alhier indeˀ wissel
staende comenˀ vander zoenen wegeˀ van willemˀ wijlen thoenijg
vte